Os arraclans u alacrans (de l'arabe < aqrab) (scientificament -en latín- a orden Scorpiones) son una orden d'animals artropodos queliceratos que tienen os pedipalpos modeficatos fendo forma d'estenazas, y un fizón en l'extremo posterior d'o metasoma (apendiz caudal de l'extremo de l'opistosoma -no ye una coda verdatera-). Se'n conoix quasi 1500 especies vivas en l'actualidat, y más de 100 especies fósils. Sen puede trobar arredol d'o mundo, en os cinco continents con excepción de l'Antartida y Gronlandia. O suyo nombre popular en Aragón ye «arraclans» (u las suyas variants)  con a mayor freqüencia, estando las formas «escorpión» y «escurpión» muit puntuals en as parlas patrimonials.